

VLADA REPUBLIKE HRVATSKE

Zagreb, 29. listopada 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Ured za udruge |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o izmjeni Odluke o osnivanju Savjeta inicijative Partnerstva za otvorenu vlast |

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**Prijedlog**

Na temelju članka 24. stavaka 1. i 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), Vlada Republike Hrvatske je na sjednici održanoj \_\_\_\_\_\_\_\_\_\_ 2020. godine donijela

**O D L U K U**

**o izmjeni Odluke o osnivanju Savjeta inicijative Partnerstvo za otvorenu vlast**

**I.**

U Odluci o osnivanju Savjeta inicijative Partnerstva za otvorenu vlast, KLASA: 022-03/17-04/40, URBROJ: 50301-24/04-17-2, od 23. veljače 2017. te KLASA: 022-03/19-04/88, URBROJ: 50301-23/22-19-2, od 21. ožujka 2019., u točki III. stavak 1. mijenja se i glasi:

"Savjet čine predstavnik Ministarstva vanjskih i europskih poslova na razini dužnosnika, kao predsjednik Savjeta te članovi:

* predstavnik Ureda Predsjednika Republike Hrvatske
* predstavnik Ureda Predsjednika Hrvatskoga sabora
* predstavnik Ureda predsjednika Vlade Republike Hrvatske
* predstavnik Ureda potpredsjednika Vlade Republike Hrvatske
* predstavnik Ministarstva pravosuđa i uprave
* predstavnik Ministarstva vanjskih i europskih poslova
* predstavnik Ministarstva financija
* predstavnik Ministarstva znanosti i obrazovanja
* predstavnik Ministarstva kulture i medija
* predstavnik Ministarstva regionalnoga razvoja i fondova Europske unije
* predstavnik Središnjeg državnog ureda za razvoj digitalnog društva
* predstavnik Ureda za udruge
* predstavnik Povjerenika za informiranje
* predstavnik Agencije za zaštitu osobnih podataka
* predstavnik Hrvatske zajednice županija
* predstavnik Udruge gradova u Republici Hrvatskoj
* predstavnik Hrvatske zajednice općina
* predstavnik Instituta za javne financije
* predstavnik Instituta za javnu upravu
* predstavnik Hrvatskog novinarskog društva
* šest predstavnika organizacija civilnoga društva na prijedlog Savjeta za razvoj civilnoga društva, i to iz reda udruga koje se bave pristupom informacijama i transparentnošću (dva predstavnika), suzbijanjem korupcije (jedan predstavnik), djelovanjem za mlade (jedan predstavnik) te iz udruga poslodavaca u području promicanja informacijskih tehnologija (dva predstavnika).".

Stavak 3. mijenja se i glasi:

"Članovi Savjeta iz stavka 1. ove točke za tijela državne uprave su predstavnici na razini državnog tajnika ili ravnatelja uprave.".

**II.**

Ured za udruge obavijestit će čelnike tijela iz točke III. ove Odluke da, u roku od 15 dana od dana stupanja na snagu ove Odluke, imenuju svoga predstavnika i njegovog zamjenika, te da o imenovanju izvijeste Ured za udruge.

**III.**

Ova Odluka stupa na snagu danom donošenja.

Klasa:

Urbroj:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Partnerstvo za otvorenu vlast je multilateralna inicijativa čiji je cilj osigurati konkretan napredak na području transparentnosti i otvorenosti rada tijela javne vlasti, uključivanja i osnaživanja građana i civilnoga društva, borbe protiv korupcije te korištenja novih tehnologija za poboljšanje kvalitete usluga koje javna uprava pruža građanima. Inicijativu vodi Upravni odbor čiji su članovi predstavnici vlada i organizacija civilnog društva, a od 2014. do 2019. godine u dva uzastopna mandata članica Upravnog odbora bila je i Republika Hrvatska.

Vlada Republike Hrvatske je na sjednici održanoj 23. veljače 2017. godine donijela Odluku o osnivanju Savjeta inicijative Partnerstva za otvorenu vlast, kao savjetodavnog tijela Vlade Republike Hrvatske, s ciljem poticanja transparentnosti i otvorenosti rada tijela javne vlasti te osiguranja međusektorske suradnje u provedbi globalne inicijative Partnerstva za otvorenu vlast u Republici Hrvatskoj. Zadaće Savjeta su priprema Prijedloga akcijskog plana za provedbu inicijative Partnerstvo za otvorenu vlast u Republici Hrvatskoj uključujući i provedbu postupka savjetovanja o Prijedlogu akcijskog plana te praćenje provedbe Akcijskog plana i predlaganje Vladi Republike Hrvatske izmjena i dopuna Akcijskog plana.

Na sjednici održanoj 21. ožujka 2019. godine Vlada Republike Hrvatske donijela je Odluku o dopuni Odluke o osnivanju Savjeta inicijative Partnerstva za otvorenu vlast. Odluka je dopunjena dodavanjem Središnjeg državnog ureda za razvoj digitalnog društva u članstvo Savjeta s obzirom na djelokrug Središnjeg državnog ureda za razvoj digitalnog društva te činjenicu da je navedeni ured nositelj mjera u Akcijskom planu za provedbu inicijative Partnerstvo za otvorenu vlast za razdoblje do 2020. godine.

Savjetom predsjedava državna tajnica u Ministarstvu vanjskih i europskih poslova. Način rada i odlučivanja Savjeta inicijative uređen je Poslovnikom.

Stavak 1. točke III. Odluke o osnivanju Savjeta inicijative Partnerstvo za otvorenu vlast mijenja se zbog promjena naziva i nadležnosti pojedinih tijela državne uprave (Ministarstvo pravosuđa i uprave te Ministarstvo kulture i medija) temeljem Zakona o ustrojstvu i djelokrugu tijela državne uprave (Narodne novine, broj 85/20), dok se naziv Ureda Predsjednika Republike Hrvatske mijenja se zbog promjene čelnika tijela, odnosno predsjednika Republike. Također se mijenja i naziv Udruge općina u Republici Hrvatskoj u Hrvatsku zajednicu općina.

Također, u članstvo Savjeta se dodaje i predstavnik Ministarstva regionalnoga razvoja i fondova Europske unije. Naime, Ministarstvo regionalnoga razvoja i fondova Europske unije je izrazilo interes sudjelovati u radu Savjeta te time aktivno doprinositi izradi i provedbi Akcijskog plana za provedbu inicijative Partnerstvo za otvorenu vlast u Republici Hrvatskoj. Naime, Ured za udruge Vlade Republike Hrvatske, kao kontakt točka inicijative Partnerstvo za otvorenu vlast u Republici Hrvatskoj, s Ministarstvom regionalnoga razvoja i fondova Europske unije započeo je suradnju na provedbi projekta „U školi otvorene kohezije". Navedeni projekt, odnosno obrazovni program provodi se s ciljem promicanja sudjelovanja učenika u praćenju ulaganja koja se provode putem kohezijske politike EU-a korištenjem javnih otvorenih podataka. Time se promoviraju vrijednosti za koje se zalaže i Partnerstvo za otvorenu vlast, a suradnja s inicijativom također čini sastavni dio talijanskog projekta "A Scuola di OpenCoesione" (At School on OpenCohesion) na kojem se temelji hrvatski projekt „U školi otvorene kohezije“. Planiran je nastavak provedbe projekta i u budućnosti, kao i suradnja s Uredom za Udruge Vlade Republike Hrvatske u provedbi tog projekta.

Također, dodaje se i predstavnik Ureda potpredsjednika Vlade Republike Hrvatske, budući da su u djelokrugu rada Ureda potpredsjednika područja koje promovira inicijativa Partnerstvo za otvorenu vlast.

U točki III. Odluke mijenja se i stavak 3. budući da temeljem Zakona o sustavu državne uprave (Narodne novine 66/19) tijela državne uprave kao službene osobe više nemaju pomoćnike ministara nego ravnatelje uprava.

**TEKST DOSADAŠNJE ODREDBE KOJA SE MIJENJA I DOPUNJUJE:**

III.

Savjet čine predstavnik Ministarstva vanjskih i europskih poslova na razini dužnosnika, kao predsjednik Savjeta te članovi:

* predstavnik Ureda Predsjednice Republike Hrvatske,
* predstavnik Ureda Predsjednika Hrvatskoga sabora,
* predstavnik Ureda predsjednika Vlade Republike Hrvatske,
* predstavnik Ministarstva uprave
* predstavnik Ministarstva vanjskih i europskih poslova,
* predstavnik Ministarstva financija,
* predstavnik Ministarstva pravosuđa,
* predstavnik Ministarstva znanosti i obrazovanja,
* predstavnik Ministarstva kulture,
* predstavnik Središnjeg državnog ureda za razvoj digitalnog društva
* predstavnik Ureda za udruge,
* predstavnik Povjerenika za informiranje,
* predstavnik Agencije za zaštitu osobnih podataka,
* predstavnik Hrvatske zajednice županija,
* predstavnik Udruge gradova u Republici Hrvatskoj,
* predstavnik Udruge općina u Republici Hrvatskoj,
* predstavnik Instituta za javne financije,
* predstavnik Instituta za javnu upravu,
* predstavnik Hrvatskog novinarskog društva,
* šest predstavnika organizacija civilnoga društva na prijedlog Savjeta za razvoj civilnog društva i to iz reda udruga koje se bave pristupom informacijama i transparentnošću (dva predstavnika), suzbijanjem korupcije (jedan predstavnik), djelovanjem za mlade (jedan predstavnik) te iz udruga poslodavaca u području promicanja informacijskih tehnologija (dva predstavnika).

Svaki član Savjeta ima i svoga zamjenika.

Članovi Savjeta iz stavka I. ove točke za središnja tijela državne uprave su predstavnici na razini državnog tajnika ili pomoćnika ministra.

Predsjednik Savjeta može, po potrebi, u rad Savjeta uključiti i predstavnike drugih nadležnih tijela i institucija.